kardosdrur/scandi-wiki huggingface dataset:
Jorge Otero

Jorge Otero Bouzas (født 28. januar 1969 i Nigrán, Spanien) er en tidligere spansk fodboldspiller, der spillede som forsvarsspiller. Han var på klubplan primært tilknyttet Celta Vigo, Valencia og Real Betis. Han havde også ophold hos Atlético Madrid og Elche.

Otero spillede desuden mellem 1993 og 1996 ni kampe for Spaniens landshold. Han debuterede for holdet 8. september 1993 i et opgør mod Chile, og var en del af den spanske trup til både VM i 1994 og EM i 1996.

Referencer

Eksterne henvisninger 
 Footballdatabase.eu spillerinfo

Fodboldspillere fra Spanien
Fodboldspillere fra Celta de Vigo
Fodboldspillere fra Valencia CF
Fodboldspillere fra Real Betis
Fodboldspillere fra Atlético Madrid
Fodboldspillere fra Elche CF
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
José Luis Caminero

José Luis Pérez Caminero (født 8. november 1967 i Madrid, Spanien) er en tidligere spansk fodboldspiller, der spillede som midtbanespiller. Han var på klubplan tilknyttet Real Madrid, hvor han spillede på andenholdet, samt Real Valladolid og Atlético Madrid.

Med Atletico blev Caminero i 1996 både spansk mester og pokalvinder. Samme år blev han kåret til Årets fodboldspiller i Spanien.

Caminero spillede desuden mellem 1993 og 1996 21 kampe og scorede otte mål for Spaniens landshold. Han debuterede for holdet 8. september 1993 i et opgør mod Chile, og var en del af den spanske trup til både VM i 1994 og EM i 1996.

Titler 
La Liga
 1996 med Atlético Madrid

Copa del Rey
 1996 med Atlético Madrid

Referencer

Eksterne henvisninger 
 Footballdatabase.eu spillerinfo

Fodboldspillere fra Spanien
Fodboldspillere fra Real Madrid CF
Fodboldspillere fra Real Valladolid
Fodboldspillere fra Atlético Madrid
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Sergi Barjuán

Sergi Barjuán i Esclusa eller bare Sergi (født 28. december 1971 i Les Franqueses) er en spansk fodboldtræner og tidligere fodboldspiller, der spillede som venstre back. Han var som spiller tilknyttet FC Barcelona og Atlético Madrid, med længst tid i Barcelona, hvor han spillede i ti sæsoner. Han er træner for FC Barcelonas B-hold og efter Ronald Koemans fyring midlertidigt for klubbens A-hold..

Med Barcelona var Sergi med til at vinde tre spanske mesterskaber, to pokaltitler samt både Pokalvindernes Europa Cup og UEFA Super Cuppen.

Sergi spillede desuden mellem 1994 og 2001 56 kampe og scorede ét mål for Spaniens landshold. Han debuterede for holdet 9. februar 1994 i et opgør mod Polen, og var en del af den spanske trup til VM i 1994, EM i 1996, VM i 1998 og EM i 2000.

Titler 
La Liga
 1994, 1998 og 1999 med FC Barcelona

Copa del Rey
 1997 og 1998 med FC Barcelona

Supercopa de España
 1994 og 1996 med FC Barcelona

Pokalvindernes Europa Cup
 1997 med FC Barcelona

UEFA Super Cup
 1997 med FC Barcelona

Referencer

Eksterne henvisninger 
 

Fodboldspillere fra Spanien
Fodboldspillere fra FC Barcelona
Fodboldspillere fra Atlético Madrid
Fodboldtrænere fra Spanien
Fodboldspillere fra FC Barcelona B
Fodboldtrænere fra FC Barcelona
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Genar Andrinúa

Genar Andrinúa Cortabarría (født 9. maj 1964 i Bilbao, Spanien) er en tidligere spansk fodboldspiller, der spillede som midterforsvarer. Han var på klubplan, udover et et-årigt lejeophold hos Real Valladolid, udelukkende tilknyttet Athletic Bilbao i sin fødeby. Her var han i 1984 med til at vinde både det spanske mesterskab og pokalturneringen.

Andrinúa spillede desuden mellem 1987 og 1990 28 kampe og scorede to mål for Spaniens landshold. Han debuterede for holdet 18. februar 1987 i et opgør mod England, og var en del af den spanske trup til både EM i 1988 og VM i 1990.

Titler 
La Liga
 1984 med Athletic Bilbao

Copa del Rey
 1984 med Athletic Bilbao

Referencer

Eksterne henvisninger 
 Footballdatabase.eu spillerinfo

Fodboldspillere fra Spanien
Fodboldspillere fra Athletic Bilbao
Fodboldspillere fra Real Valladolid
Personer fra Bilbao
Deltagere ved det europæiske mesterskab i fodbold 1988
Deltagere ved verdensmesterskabet i fodbold 1990
Jesús María Satrústegui

Jesús María Satrústegui Azpiroz (født 12. januar 1954 i Pamplona, Spanien) er en tidligere spansk fodboldspiller, der tilbragte hele sin karriere, fra 1971 til 1986, som angriber hos La Liga-klubben Real Sociedad. Han vandt med klubben det spanske mesterskab i både 1981 og 1982.

Satrústegui spillede desuden mellem 1975 og 1982 32 kampe og scorede otte mål for Spaniens landshold. Han debuterede for holdet 16. november 1975 i et opgør mod Rumænien, og var en del af den spanske trup til både EM i 1980 og VM i 1982.

Titler 
La Liga
 1981 og 1982 med Real Sociedad

Supercopa de España
 1982 med Real Sociedad

Referencer

Eksterne henvisninger 

Fodboldspillere fra Spanien
Fodboldspillere fra Real Sociedad
Personer fra Pamplona
Deltagere ved det europæiske mesterskab i fodbold 1980
Deltagere ved verdensmesterskabet i fodbold 1982
Elisabeth Dons Christensen

Elisabeth Dons Christensen (født 14. maj 1944 i Vester Ørum) er en dansk cand.theol. der i perioden 2003 til 2014 var biskop over Ribe Stift. Hun var gift med en nevø af den tidligere biskop i samme stift, Henrik Dons Christensen.

Karriere 
Inden præstegerningen blev hun i 1973 uddannet cand.mag. i historie og kristendomskundskab. Fra 1985 indtil 1996 fungerede hun som hjælpepræst ved Ribe Domkirke. Dons Christensen blev færdiguddannet som cand.theol. i 1993. Hun blev i 1997 præst ved Søllerød Kirke. 

Fra 2003 var hun biskop over Ribe Stift, indtil sin fratræden på grund af aldersregler den 1. juni 2014.

Udnævnt som formand for Værdikommisionen af kulturminister Per Stig Møller den 11. februar 2011.

Eksterne henvisninger 
 Elisabeth Dons Christensen: Jeg har haft svært ved at tilgive mig selv , Kristeligt Dagblad, 22. december 2006

Biskopper over Ribe Stift
Riddere af 1. grad af Dannebrog
Personer i Kraks Blå Bog
Chico Buarque

Chico Buarque (født den 19. juni 1944 i Rio de Janeiro, Brasilien) er en brasiliansk forfatter, sanger og sangskriver. 

Buarque har i fyrre år været et stort navn som sanger og sangskriver i Brasilien, hvor han (med undtagelse af et par år i politisk eksil i Italien) har boet hele sit liv. Han har endvidere skrevet digte og skuespil.

Diskografi 

1966: Chico Buarque de Hollanda (Vol. 1)
1966: Morte e Vida Severina
1967: Chico Buarque de Hollanda (Vol. 2)
1968: Chico Buarque de Hollanda (Vol. 3)
1969: Umas e outras - compacto
1969: Chico Buarque na Itália
1970: Apesar de você
1970: Per un pugno di samba
1970: Chico Buarque de Hollanda (Vol. 4)
1971: Construção
1972: Quando o carnaval chegar
1972: Caetano e Chico juntos e ao vivo
1973: Chico canta
1974: Sinal fechado
1975: Chico Buarque & Maria Bethânia ao vivo
1976: Meus caros amigos
1977: Cio da Terra compacto
1977: Os saltimbancos
1977: Gota d'água
1978: Chico Buarque
1979: Ópera do Malandro
1980: Vida
1980: Show 1º de Maio compacto
1981: Almanaque
1981: Saltimbancos trapalhões
1982: Chico Buarque en espanhol
1983: Para viver um grande amor
1983: O grande circo místico
1984: Chico Buarque (Vermelho)
1985: O Corsário do rei
1985: Ópera do Malandro
1985: Malandro
1986: Melhores momentos de Chico & Caetano
1987: Francisco
1988: Dança da meia-lua
1989: Chico Buarque
1990: Chico Buarque ao vivo Paris le Zenith
1993: Para Todos
1995: Uma palavra
1997: Terra
1998: As cidades
1998: Chico Buarque da Mangueira
1999: Chico ao vivo
2001: Chico e as cidades (DVD)
2001: Cambaio
2002: Chico Buarque – Duetos
2003: Chico ou o país da delicadeza perdida (DVD)
2005: Meu Caro Amigo (DVD)
2005: A Flor da Pele (DVD)
2005: Vai passar (DVD)
2005: Anos Dourados (DVD)
2005: Estação Derradeira (DVD)
2005: Bastidores (DVD)
2006: O Futebol (DVD)
2006: Romance (DVD)
2006: Uma Palavra (DVD)
2006: Carioca (CD + DVD med dokumentaren Desconstrução)
2007: Carioca Ao Vivo
2011: Chico
2012: Na Carreira (DVD)

Referencer

Eksterne henvisninger 

Digtere fra Brasilien
Sangere fra Brasilien
Dramatikere
Sangskrivere
Niels Holm

Niels Holm (født 18. november 1936) var biskop over Ribe Stift fra 1991 til 2003. I 2002 blev han Kommandør af Dannebrog. 

Biskopper over Ribe Stift
Kommandører af Dannebrog
Personer i Kraks Blå Bog
Luis Arconada

Luis Miguel Arconada Etxarri (født 26. juni 1954 i San Sebastián, Spanien) er en tidligere spansk fodboldspiller, der tilbragte hele sin karriere, fra 1972 til 1989, som målmand hos La Liga-klubben Real Sociedad. Han vandt med klubben det spanske mesterskab i både 1981 og 1982, samt Copa del Rey i 1987.

Arconada spillede desuden mellem 1977 og 1985 hele 68 kampe for Spaniens landshold. Han debuterede for holdet 27. marts 1977 i et opgør mod Ungarn, og var en del af den spanske trup til VM i 1978, EM i 1980, VM i 1982 og EM i 1984.

Titler 
La Liga
 1981 og 1982 med Real Sociedad

Copa del Rey
 1987 med Real Sociedad

Supercopa de España
 1982 med Real Sociedad

Referencer

Eksterne henvisninger 
 Footballdatabase.eu spillerinfo

Fodboldspillere fra Spanien
Fodboldspillere fra Real Sociedad
Deltagere ved verdensmesterskabet i fodbold 1978
Deltagere ved det europæiske mesterskab i fodbold 1980
Deltagere ved verdensmesterskabet i fodbold 1982
Deltagere ved det europæiske mesterskab i fodbold 1984
Santiago Urquiaga

Santiago Urquiaga Pérez (født 18. april 1958 i Barakaldo, Spanien) er en tidligere spansk fodboldspiller, der spillede som højre back. Han var på klubplan tilknyttet Athletic Bilbao og RCD Espanyol, med længst tid (elleve sæsoner) hos Athletic. Her var han i både 1983 og 1984 med til at vinde det spanske mesterskab, ligesom det i 1984 også blev til triumf i Copa del Rey.

Urquiaga spillede desuden mellem 1980 og 1984 14 kampe for Spaniens landshold. Han debuterede for holdet 26. marts 1980 i et opgør mod England, og var en del af den spanske trup til både OL i 1980, VM i 1982 og EM i 1984.

Titler 
La Liga
 1983 og 1984 med Athletic Bilbao

Copa del Rey
 1984 med Athletic Bilbao

Supercopa de España
 1984 med Athletic Bilbao

Referencer

Eksterne henvisninger 
 Footballdatabase.eu spillerinfo

Fodboldspillere fra Spanien
Fodboldspillere fra Athletic Bilbao
Fodboldspillere fra RCD Espanyol
Deltagere ved verdensmesterskabet i fodbold 1982
Deltagere ved det europæiske mesterskab i fodbold 1984
Bispetorvet (København)

Bispetorvet er et lille offentligt torv i det centrale København på hjørnet af Nørregade og Studiestræde. Det har navn efter Bispegården, Københavns biskops officielle residens, på torvets nordside. Torvet præges særligt af Vor Frue Kirkes indgangsparti, som vender ud mod torvet. Reformationsmonumentet fra 1943 står midt på torvet.

Historie 
Bispetorv blev anlagt i forbindelse med C. F. Hansens genopbygning af Vor Frue Kirke efter dennes ødelæggelse ved briternes bombardement af byen under Københavns bombardement. Da ejendomme på beliggenheden også var blevet ødelagt, fik Hansen held med at få borgerskabet til at overtage grundene, og han tegnede også de omkringliggende bygninger.

Hansens bygninger blev solgt i 1899 og nedrevet for at gøre plads til nye bygninger for Studentersamfundet, der var blevet stiftet i 1882. De nye bygninger blev tegnet af C. F. Jeppesen og Carl Thonning i nationalromantisk byggestil på hjørnet af Studiestræde, toppet af et stejlt pyramideformet tag. I 1916 blev bygningerne solgt og redesignet af Gotfred Tvede som fjernede tårnet og adapterede et mere sobert neoklassisk udtryk. I 1949 blev bygningen opkøbt af Københavns Universitet, der allerede havde et antal bygninger i området, og derefter kendt som Bispetorv Anneks.

Reformationsmonumentet 

Monumentet på midten af torvet er til minde om Reformationen i Danmark. Det blev indviet den 6. juni 1943. Monumentet blev designet af skulptøren Max Andersen og arkitekt Harald Lønborg-Jensen. Det består af en søjle dekoreret med relieffer og inskriptioner på alle fire sider. Reliefferne omtaler centrale begivenheder i Reformationen.

Referencer

Eksterne henvisninger 

 Beskrivelse af Bispetorv på indenforvoldene.dk 

Torve og pladser i København
José Antonio Camacho

José Antonio Camacho Alfaro (født 8. juni 1955 i Cieza, Spanien) er en tidligere spansk fodboldspiller og senere træner, der senest stod i spidsen for CA Osasuna i La Liga. Som aktiv spillede han 16 sæsoner hos Real Madrid, med hvem han vandt ni mesterskaber, samt 81 kampe for Spaniens landshold.

Aktive karriere 
Camacho var som aktiv, efter at have startet sin seniorkarriere med en enkelt sæson hos Albacete, tilknyttet storklubben Real Madrid i hele 16 sæsoner. Her nåede han at spille intet mindre end 414 ligakampe, og var med til at vinde et væld af titler. Blandt andet blev det til ni spanske mesterskaber, fem Copa del Rey-titler og to UEFA Cup-triumfer.

Camacho spillede desuden mellem 1975 og 1988 hele 81 kampe for Spaniens landshold. Han debuterede for holdet 5. februar 1975 i et opgør mod Skotland, og var en del af den spanske trup til VM i 1982, EM i 1984, VM i 1986 og EM i 1988.

Trænerkarriere 
Efter at have indstillet sin aktive karriere har Camacho haft en langvarig karriere som træner. Hans første job var da han fra 1992 til 1993 stod i spidsen for Rayo Vallecano, og siden da har han haft ansvaret for adskillige klubber, blandt andet sin klub som aktiv, Real Madrid, portugisiske SL Benfica og CA Osasuna.

Titler 
La Liga
 1975, 1976, 1978, 1979, 1980, 1986, 1987, 1988 og 1989 med Real Madrid

Copa del Rey
 1974, 1975, 1980, 1982 og 1989 med Real Madrid

Copa de la Liga
 1985 med Real Madrid

Supercopa de España
 1988 og 1989 med Real Madrid

UEFA Cup
 1985 og 1986 med Real Madrid

Referencer

Eksterne henvisninger 
 Footballdatabase.eu spiller- og trænerinfo
 National-Football-Teams.com spillerinfo
 Biografi på Realmadrid.com

Fodboldspillere fra Spanien
Fodboldspillere fra Albacete Balompié
Fodboldspillere fra Real Madrid CF
Fodboldtrænere fra Spanien
Fodboldtrænere fra Real Madrid CF
Trænere for Spaniens fodboldlandshold
Trænere for Kinas fodboldlandshold
Deltagere ved det europæiske mesterskab i fodbold 1984
Deltagere ved verdensmesterskabet i fodbold 1986
Deltagere ved det europæiske mesterskab i fodbold 1988
Næstild

Næstild er et lokalområde øst for landsbyen Oddense i Skive Kommune. Lokalområdet grænser mod vest op til lokalområdet Saugstrup og mod syd op til lokalområdet Kåstrup. Mod nord ligger et lille skovområde, som af lokalbefolkningen kaldes "Næstil Skalle", og mod øst skærer hovedvej 26 igennem et lavtliggende engområde, som fra gammel tid kaldtes "Fårekæret", hvilket kan ses dokumenteret på gamle matrikelkort. Landskabet er mod vest præget af et bakket morænelandskab og mod øst en ådalsslette, hvori løber Næstild Bæk.

Lokaliteter i Skive Kommune
Raskeskab

Et raskeskab (også raskeanlæg eller raskerum) bruges inden for bagerfaget til gærdeje, da det  forkorter hævetiden med 50 %, samt giver en ensartet hævning af dejene deri.

Skabet er helt eller tilnærmelsesvist luft- og vandtæt (via gummilister på skabsdørene), så indeklimaet er som indstillet på raskeskabsautomaten (se det øverst til højre sorte panel på billedet). Typisk vil det være indstillet til 37 °C og 80 % fugtighed, da det har vist sig, at gæren er mest produktiv i under disse forhold. Det er ikke at sige, at gæren har det bedst ved disse forhold (det ville være 25-30 °C), men skabets primære funktion er at fremskynde gærens kemiske processer. Sekundære funktioner kunne være optøning eller mild opvarmning af deje og andet.

Stikvognene 
De såkaldte stikvogne som ses på billedet, er brugt i bagerier og konditorier, da de kan holde adskillige (13, 15, 18...) bageplader af gangen, for at tillade afbagning f.eks. flere hundrede stykker wienerbrød på én gang.

Raskeskabets historie

Kilder 

Bagning
Kabinetter
Bocuse d'Or

Bocuse d'Or er det uofficielle verdensmesterskab i kokkekunst. Bocuse d'Or er blevet afholdt i Lyon hvert andet år siden 1987, og den strækker sig over 2 dage. Konkurrencen er opkaldt efter den franske køkkenchef Paul Bocuse og går også under navnet Concours mondial de la cuisine. Den betegnes ofte som gastronomiens olympiske lege. 

I konkurrencen skal de kvalificerede deltagere udarbejde en fiskeret og en kødret på basis af et udvalg af råvarer, som er bestemt af Paul Bocuse. Deltagerne har fem timer til at lave retten. Ved bedømmelsen lægges der både vægt på smagen og på retternes udseende. Det er almindeligt, at deltagerne træner i lang tid på at sikre, at de retter, de laver til konkurrencen, kan gennemføres på den tildelte tid og med det ønskede udseende.

I 2011 vandt danske Rasmus Kofoed guld i konkurrencen efter at have opnået bronze i 2005 og sølv i 2007.

30. januar 2013 vandt danskeren Jeppe Foldager sølv i konkurrencen

30. januar 2019 vandt den danske kok Kenneth Toft-Hansen guld.

Finalister

Medaljeoversigt

Noter

Eksterne henvisninger 

 Bocuse d'Ors officielle hjemmeside   

Madlavning
Konkurrencer
National Iranian Oil Company

National Iranian Oil Company (NIOC) er det nationale olie- og gasselskab i Iran. Selskabet har hovedkontor i Teheran, og er under kontrol af det iranske oliedepartement under den iranske regering.

NIOC blev etableret i 1948, og driver udforskning, produktion, markedsføring og salg af olie og naturgas fra iranske oliefelter. Olieselskabet kontrollerer dermed 10% af verdens olie- og gasreserver. Datterselskabet Iranian Oil Company ejer 50 % af oliefeltet Rhum i den britiske sektor af Nordsøen.

Etableret i 1948
Olieselskaber
Virksomheder fra Iran
Statsejede virksomheder
Województwo dolnośląskie

Województwo dolnośląskie (, ) er en administrativ del i det sydlige Polen, et af 16 voivodskaber, der blev skabt efter den administrative reform i 1999. Voivodskabet Nedre Schlesien er opkaldt efter det historiske landskab Nedre Schlesien, en del av Śląsk.

Voivodskabet Nedre Schlesien grænser op til voivodskabet Lubusz mod nord, voivodskabet Storpolen mod nordøst, voivodskabet Opole mod sydøst, Tyskland og Tjekkiet mod sydvest.

Voivodskabet har et areal på 19.946 km2 og 2.888.033(1.1.2023) indbyggere, befolkningstætheden er på 144.6 personer pr km2, byen Wrocław () er hovedstad.

Der er stor minedrift i området, bl.a. efter brunkul og kobber. I Polkowice-Sieroszowice minen, ejet af KGHM Polska Miedz, 75 km nordvest for Wroclaw, åbnet i 1962 i Glogow-kobberbæltet, udvindes mineraler, som hovedsagelig indeholder metallerne kobber, men også sølv og guld. Mængden af udvundet sølv (ved sprængning) var den største i verden fra en mine i 2020. Sølvmængderne anslås til 775 millioner ounces.

Kilder

Eksterne henvisninger 

 Województwo Dolnośląskie Officiel hjemmeside
 Nedre schlesiens regerings hjemmeside

Dolnoslaskie, Wojewodztwo
Brevstemme

En brevstemme er en stemme afgivet pr. brev forud for den ellers fastsatte valgdag.

I Danmark er der mulighed for at brevstemme fra tre uger før selve valghandlingen til og med næstsidste hverdag før valgdagen. Med brevstemning menes at møder op på en lokalitet i sin kommune, hvor der er opstillet en valgboks, og der får udleveret en stemmeseddel og en konvolut til at lægge stemmesedlen i. Dette foregår typisk i Borgerservice Centre eller biblioteker.

Brevstemmer i Danmark 
I Danmark kan der brevstemmes:

 på folkeregistre og borgerservice i alle landets kommuner
 på sygehuse
 på plejehjem, beskyttede boliger og i ældreboliger
 i fængsler, arresthuse m.m.
 i ens eget hjem, hvis du ikke pga. sygdom kan forlade dit hjem
 på afsides beliggende øer
 andre steder, fx Københavns Hovedbanegård
 i udlandet

Se også

Kilder 
 Bekendtgørelse af lov om valg til Folketinget, Brevstemmeafgivning
 Brevstemme til folketingsvalg og folkeafstemninger

Referencer 

Politiske valg
Breve
Gesundbrunnen Center

Gesundbrunnen Center er et indkøbscenter i Berlin. Det ligger i bydelen Gesundbrunnen (Berlin Mitte).

Eksterne henvisninger 

Indkøbscentre i Tyskland
Bygninger, konstruktioner og anlæg i Berlin
Lukoil

LUKojl (, ) er et russisk olieselskab, som er Ruslands næststørste virksomhed og landets største olieproducent. Selskabets hovedkontor ligger i Moskva. I 2006 producerede LUKojl 95,2 millioner ton olie, selskabet havde 150.00 ansatte, omsætningen var på 67,7 milliarder USD, som gav et overskud på 10,5 millioner USD.

LUKojl blev dannet i 1991 ved en fusion af de tre selskaber Langepasneftegaz, Uraineftegaz og Kogalymneftegaz, og navnet LUKojl er dannet af forbakstaverne af de tidligere selskaber.

LUKojl er verdens næststørste børsnoteret olieselskab (efter ExxonMobil) regnet efter oliereserver (ca. 20 milliarder fad svarende til 1,3% af verdens oliereserver). Selskabet har virksomheder over hele verden. Det driver otte olieraffinaderier, benzinstationer i Rusland, Østeuropa og USA, og olieledninger og olieproduktion i Rusland og ti andre lande (2008).

LUKojl Denmark A/S havde en afdeling i København fra 1996 til 1999.

Referencer

Eksterne henvisninger 
 LUKojls hjemmeside

Olieselskaber fra Rusland
Naturgasselskaber fra Rusland
Etableret i 1991
Virksomheder i Moskva
Tankstationer
Hjalmar Mellander

Hjalmar Stefanus Mellander (14 december 1880 i Årstad, Falkenbergs kommun, Sverige-3 oktober 1919 på Isle of Man, Storbritannien). var en svensk atlet som var medlem af IFK Halmstad

Mellander blev olympisk mester i femkamp og blev nummer fire i længdespring med 6,585 og spydkast med 44,30 på OL 1906. Han deltog også på 800 meter med blev slået ud i det inledende heat. 

Mellander bosatte sig 1902 i Liverpool, men deltog ofte ved stævner i Norden. Han vandt det svenske mesterskab i længdespring og på 400 meter 1904. Han deltog i de danske mesterskaber 1902, hvor han blev nummer tre på 1 mile. Han var indehaver af den svenske længdesprings rekord 1904 till 1907 med 6,42. 1905 deltog han i længdespring ved de engelske mesterskaber, hvor han blev nummer tre på 6,60. Samme år løb han 880 yards på 2,06,0 og 2.43,2 på 1000 meter, desse resultater var alle bedre end de daværende svenske rekorder men blev aldrig godkendt som rekorder.

Mellander som var fysioterapeut døde i en alder af bare 39 år, da han hjalp en druknende på Isle of Man.

Eksterne henvisninger 
Nordisk Familjeboks Förlags AB 1938 
Focus Presenterar Sporten 2, Almqvist & Wiksell, Gebers Förlag AB,(1967) 
Friidrottens först och störst Stig Gustafson/Forum (1975) 
Swedish Athletic Page  
Stora grabbar 
 

Mangekæmpere fra Sverige
Længdespringere fra Sverige
Spydkastere fra Sverige
Mellemdistanceløbere fra Sverige
Europa Passage

Europa Passage er et indkøbscenter i det centrale Hamborg. Centrets butikker er fordelt på fem etager og hele byggeriet er på 16 etager med parkeringskældre og kontoretager.

Galleri 

Indkøbscentre i Tyskland
Virksomheder i Hamborg
Etableret i 2006
MagSafe

MagSafe er et strømkabel til Apple Inc. MacBooks. Det specielle ved strømkablet er, at det bliver holdt fast ved hjælp af magnetisme, hvilket er et forsøg på at undgå skader på computeren og kablet. MagSafe blev offentliggjort i januar 2006 samtidig med MacBook Pro.

Referencer

Eksterne henvisninger 

Apple Inc.
Eesti Gaas

Eesti Gaas er en estisk energiselskab, der leverer naturgas til Estland.  Selskab har hovedkvarter i Tallinn.  Det er ejet af russiske Gazprom (37,02%), tyske E.ON Ruhrgas (33,66;%), finske Fortum Oyj (17,72%) og Itera Latvija (9,85%). Datterselskabet EG Võrguteenus blev etableret i 2006 og driver Estlands transmissionssted for transport af naturgas.

I 2008 havde selskabet en årsomsætning på 104 millioner euro.

Officielle hjemmeside 
Eesti Gaas Officielle hjemmeside 

Energivirksomheder fra Estland
Naturgasselskaber
Fortum
E.ON
Gazprom
Play

Play er et engelsk ord for spil eller spille. Play kan have flere betydninger:

 Play - en spillesekvens i amerikansk fodbold
 Play (Great Big Sea-album) - et musikalbum
 Play (flyselskab) - et islandsk flyselskab
 Play (film) - film fra 2000
 Play (telekommunikation) - et polsk mobiltelefoniselskab

Se også
 TV2 Play - en  streamingstjeneste fra TV2/Danmark
2-point conversion

2-point conversion er et begreb i amerikansk fodbold, hvor et hold i stedet for at prøve at lave et field goal og få ét point efter at have scoret et touchdown  forsøger at score to point ved, at man fører bolden ned i endzonen igen.

Amerikansk fodbold